[{"text_idx": "#000005", "text": "Mae thema eleni, \u2018Chwarae am y Nesaf Peth i Ddim\u2019 yn canolbwyntio ar yr anturiaethau chwarae rhad neu am ddim y gall plant eu mwynhau gartref, mewn lleoliadau ac yn ein cymunedau. Yng Nghanolfan Dylan Thomas rydym yn dwlu ar chwarae creadigol, felly mae ein gweithgaredd ar gyfer Diwrnod Chwarae Cenedlaethol yn canolbwyntio ar bersonoliaeth hwyl Dylan a\u2019i gerdd, \u2018The Hunchback in the Park\u2019, lle mae\u2019n ysgrifennu am y basn dw\u0302r lle\u2019r oedd yn hwylio\u2019i long. Bydd amrywiaeth o weithgareddau ar gael ar y safle ac oddi ar y safle; mae\u2019r holl fanylion ar gael isod."}, {"text_idx": "#000007", "text": "Byddwn yn cymryd rhan yn y prif ddigwyddiad Diwrnod Chwarae lle bydd ein ti\u0302m creadigol yn creu Cychod Dyfyniadau papur wedi\u2019u hysbrydoli gan Dylan. Dewch i greu eich cwch eich hun gan ddefnyddio llu o ddeunyddiau wedi\u2019u hailgylchu. Ychwanegwch ychydig o nodweddion diddorol ac ewch i\u2019w hwylio yn ein pwll chwarae! Pa mor dda fydd eich Cwch Dyfyniadau chi\u2019n hwylio?"}, {"text_idx": "#000009", "text": "Yn chwilio am amser tawel oddi wrth prysurdeb y prif ddigwyddiad diwrnod chwarae? Mae arddangosfa ryngweithiol am ddim Canolfan Dylan Thomas, \u2018Dwlu ar y Geiriau\u2019 ar agor rhwng 10am a 4.30pm ac mae\u2019n addas i deuluoedd. Mae hefyd fagiau synhwyraidd am ddim ar gael i\u2019w defnyddio fel rhan o\u2019r arddangosfa \u2013 gofynnwch wrth y ddesg flaen. Mae holl staff yr arddangosfa wedi cael hyfforddiant ymwybyddiaeth o awtistiaeth ac addas i deuluoedd, a byddent wrth eu boddau yn eich croesawu i\u2019n harddangosfa. Beth am gasglu pecyn chwarae creadigol am ddim o\u2019n desg flaen? Mae\u2019r pecyn yn cynnwys taflenni sy\u2019n seiliedig ar thema a gweithgareddau i chi eu gwneud gartref."}, {"text_idx": "#000010", "text": "Os na allwch ymuno a\u0302 ni\u2019n bersonol ar gyfer Diwrnod Chwarae Cenedlaethol, gallwch greu eich Cwch Dyfyniadau eich hun gartref! Dyma\u2019r holl wybodaeth sydd ei hangen arnoch i greu eich cwch dyfyniadau eich hun \u2013 /. Mae hefyd gennym amrywiaeth eang o weithgareddau am ddim i\u2019r teulu i chi eu mwynhau yma:/"}]